Държавен вестник, бр. 2, 2013 г., стр. 29

БРОЙ  2	
Д Ъ Р Ж А В Е Н  В Е С Т Н И К 	
СТР.  29  
(3) Лицата по ал. 1 попълват месечни 
справки-декларации по образец, определен в 
наредбата по чл. 59, ал. 1 ЗУО.
Чл. 10. (1) Изпращането на отработени 
масла от територията на страната към терито-
рията на друга държава – членка на Европей-
ския съюз (ЕС), и/или изнасянето им извън 
територията на ЕС с цел оползотворяване се 
зачитат за изпълнение на задълженията и на 
целите по оползотворяване само ако:
1. превозът е извършен при спазване изис-
кванията на Регламент (ЕО) № 1013/2006 на 
Европейския парламент и на Съвета от 14 юни 
2006 г. относно превози на отпадъци (OB, L 
190/1 от 12 юли 2006 г.), наричан по-нататък 
„Регламент 1013/2006“, и
2. е налице доказателство, че операцията 
по оползотворяване е извършена при условия, 
равностойни на изискванията на наредбата, 
включително че инсталацията/съоръжението, 
в което е извършено оползотворяването, га-
рантира постигането на целта по чл. 8.
(2) Не се зачита за изпълнение на целта 
по чл. 8:
1. пристигането на територията на Републи-
ка България от друга държава – членка на ЕС, 
и/или внасянето от други държави по реда на 
Регламент № 1013/2006 на отработени масла;
2. оползотворяване на масла с изтекъл 
срок на годност, които не са били в употреба;
3. оползотворяването на отпадъчни неф-
топродукти.
Раздел ІІ
Изпълнение на задълженията чрез колек-
тивни системи
Чл. 11. (1) Лицата, които пускат на пазара 
масла, могат да изпълняват задълженията си 
за постигане на целта по чл. 8 чрез колективна 
система по смисъла на чл. 14, ал. 2, т. 2 ЗУО 
след сключване на договор с организация по 
оползотворяване на отработени масла, при-
тежаваща разрешение, издадено по реда на 
глава пета, раздел III от ЗУО.
(2) Лицата, които пускат на пазара масла, 
се считат за изпълняващи задълженията си 
чрез колективна система за срока на действие 
на договора по ал. 1 само в случай, че пре-
доставят информация относно количествата 
масла, пуснати на пазара, и заплащат въз-
награждение в съответствие с уговореното 
в договора.
Чл. 12. (1) Организацията по оползотворя-
ване на отработени масла изготвя програмата 
по чл. 53, ал. 1 ЗУО, която включва:
1. прогноза за количествата масла, пускани 
на пазара от членовете на организацията, за 
които ще бъде изпълнявана целта по чл. 8;
2. предварителен разчет на количествата 
събрани отработени масла по източници на 
събиране, осигуряващи изпълнение на целта 
по чл. 8;
3. предварителен финансов разчет и опи­
сание на система за разделно събиране и 
изпълнение на целта за оползотворяване 
на отработените масла и доказателства за 
финансово обезпечаване на първоначалните 
инвестиции и експлоатационни разходи;
4. мерки за изпълнение на целта по чл. 8 
и на задълженията по чл. 19;
5. план за увеличаване на количеството 
събрани и оползотворени отработени масла, 
включващ мерки за оптимизиране на съби-
рането, съхраняването, транспортирането на 
отработените масла и тяхното предаване за 
оползотворяване;
6. план, посочващ сроковете за сключва-
не на договори за събиране на отработени 
масла и предаването им за оползотворяване 
по години, в съответствие с целта по чл. 8;
7. план за информиране и привличане на 
потребителите в прилаганата система за съби-
ране на отработени масла, включващ провеж-
дането на информационни кампании, както и 
разработването на образователни програми, 
насочени към индустрията и домакинствата;
8. мерки, които ще бъдат взети в случай 
на временно прекъсване на събирането или 
намаляване количеството на събраните от-
работени масла и тяхното последващо опол-
зотворяване;
9. мерки за привличане на лицата, които 
пускат на пазара масла в предлаганата от ор-
ганизацията по оползотворяване колективна 
система за събиране и оползотворяване на 
отработените масла;
10. списък на лицата, които ще участват в 
системата за разделно събиране, и описание 
на поетите от тях ангажименти.
(2) Средствата за изпълнение на плана по 
ал. 1, т. 7 не може да бъдат по-малко от 3 на 
сто от средствата, постъпващи от участващите 
в организацията по оползотворяване лица, 
които пускат на пазара масла. 
Чл. 13. (1) Програмата по чл. 12 се утвър­
ждава по реда на глава шеста.
(2) При разработването, допълването и 
актуализирането на програмите по чл. 12 
могат да се привличат и представители на 
браншови организации.
Чл. 14. За изпълнение на задълженията за 
оползотворяване на масла организацията по 
оползотворяване определя възнаграждение, 
което є се заплаща от лицата, които пускат 
на пазара масла, сключили договор с орга-
низацията.
Чл. 15. (1) За изпълнение на задълженията 
си за оползотворяване на отработени масла 
организацията по оползотворяване може да 
извършва самостоятелно дейностите по съби-
ране, съхраняване, транспортиране и оползо-
творяване на отработени масла при наличие 
на документ по чл. 35 ЗУО и/или сключва 
договори с лицата по чл. 21 и чл. 28, ал. 1.